30.09.2020
Урыстәылатәи Афедерациа Ахада Владимир Путин Аслан Бжьаниа Аиааиреи Аҧсны Аҳәынҭқарра Ахьыҧшымреи рымш идиныҳәалеит.
Адныҳәаларатә аацҳамҭаҟны, ҷыдала, иҳәоуп:
“Ҳаҭыр зқәу Аслан Гьаргь-иҧа!
Гәык-ҧсыкала ишәыдысныҳәалоит Аиааиреи Ахьыҧшымреи рымш. Ари аныҳәа зхы иақәиҭу, аҭынч ҧсҭазаара азин азы игылаз Аҧсны жәлар рфырхаҵареи рхачҳареи символра рзызуа мшуп.
Урыстәыла-аҧснытәи аизыҟазаашьақәа ҿиоит аидгылареи астратегиатә усеицуреи рҟазшьақәа шьаҭас ирыҭаны. Агәра згоит, аҧхьаҟагьы ганрацәалатәи ҩ-ганктәи ҳаимадарақәа рырҕәҕәара ҳтәылақәа ирықәынхо ауааҧсыра реизҳазыҕьара ишазкхо.
Иазгәасҭарц сҭахуп, Урыстәыла аринахысгьы Аҧсны азы актуалра змоу аcоциалтә-економикатә ҳасабтәқәа рыӡбареи, амилаҭтә шәарҭадара алыршареи рыҟны мҽхакы ҭбаала ацхыраара аҟаҵара ишазхиоу.
Гәык-ҧсыкала ишәзеиҕьасшьоит агәабзиара, агәамч, ҳаиашьаратә аҧсуа жәлар ирзеиҕьасшьоит аҭынчра, анасыҧ".